[{"text_idx": "#000000", "text": "Todo esta\u0301 en el aire"}, {"text_idx": "#000001", "text": "Rutas de Ribera ibilbide multzo bat da, Erriberagoitia ezagutzera emateko diseinatu dudana. Erriberagoitia Arabako landa-eremuko udalerri bat da, eta baliteke bertatik inoiz igaro izana, konturatu gabe, adibidez, An\u0303anako Gatz Haranerako bidean zindoazela. Leku apal hau, urrutikoa denaren antza izan dezakeena, bertan daukazu, Euskadin, bere sorpresa guztiak agertzeko prest."}, {"text_idx": "#000002", "text": "Erriberagoitian altxor natural eta historikoak daude, gizateriaren jatorrira ere eramaten gaituztenak. Begiratzera gelditzea besterik ez da behar horiek ikusteko. Horixe da nik egin nuena, 2016an, toki honetara bizitzera iritsi nintzenean. Aurkikuntzekin txundituta, Rutas de Ribera izeneko ibilbide hauek sortzea erabaki nuen, topatu nuen guztia erakusteko eta hartzen nauen lekua maitasunez partekatzeko."}, {"text_idx": "#000003", "text": "Erriberagoitia udalerria Arabako hego-mendebaldean dago, Euskal Herrian. 120 km2-ko azalera du, Bilborena ia hirukoiztuz. Eta, hala ere, hemen 800 pertsona inguru baino ez dira bizi 23 herrixkatan banatuta. Ni, Vanessa Sa\u0301nchez, horietako batean bizi naiz 2016an Asiatik itzuli nintzenetik, Pekinen bizi ondoren. Hori bai aldaketa! Ez nintzen inoiz herri batean bizitakoa, eta ezin nuen imajinatu ere egin inoiz landa-eremuan zoriontsu sentituko nintzenik. Are gehiago, Erriberagoitian etxean bezala sentitzen naiz, babestuta sentitzen naiz Zadorra eta Baias erriberen artean, udalerri hau inguratzen duten ibaien artean, alegia."}, {"text_idx": "#000004", "text": "Erriberagoitian egin ditudan ibilaldi, elkarrizketa eta ikerketetatik atera dira ibilbide hauek, lankidetzan sortutakoak, Mediterraneoko basoak, soroak, historiaurreko aztarnategiak, erlikia apartak, antzinako merkataritza-bide aberatsak, ahaztutako pertsonaiak eta jasangarritasunean aitzindari diren pertsonak dituen lur honetan bizi diren pertsona eta artistekin."}, {"text_idx": "#000005", "text": "Mendira ateratzen garenean gertatu ohi den bezala, ibilbideok forma ezberdinak hartuko dituzte urtaroaren arabera. Baina beti amaituko dira bertako produktuez osatutako mokadu batekin, beren ingurunearekin eta kalitatearekin konprometitutako pertsonek egindakoekin."}, {"text_idx": "#000007", "text": "XX. mendean desagertu baziren ere, oraindik istorio asko kontatzen dituzten herrixkak aurkitzeko ibilbidea."}]